Artjom
Artjom on linn Venemaal Primorje krais. Linn asub Vladivostokist 38 km kirde pool (maanteed mööda). Artjom rajati 1924. aastal. Linn aastast 1938. Linnas on mööblivabrik ja söekaevandused, mis on peaaegu ammendatud. Linna lähedal asub Vladivostoki lennujaam. 2004 liideti linnaga kolm alevit (Artjomovski, Zavodskoi ja Uglovoje). Linna haldusalasse kuuluvad ka mõned külad.